open-index/open-wikipedia-markdown huggingface dataset:
Νικόλαος Κολυβάς

Ο **Νικόλαος Κολυβάς** (13 Νοεμβρίου 1884 - 14 Ιουλίου 1951) ήταν Έλληνας νομικός και πολιτικός.

## Βιογραφικά στοιχεία

Γεννήθηκε στο Σκουλικάδο Ζακύνθου και καταγόταν από οικογένεια πολιτικών. Ο πατέρας του υπήρξε δήμαρχος Μεσογαίων Ζακύνθου, ο θείος του, Διονύσιος, βουλευτής ενώ ο παππούς του, Νικόλαος, υπήρξε ένας από τους πρώτους πληρεξουσίους στην Β΄ Εθνική των Ελλήνων Συνέλευση το 1864, μετά την Ένωση του Ηνωμένου Κράτους των Ιονίων Νήσων με το Βασίλειο της Ελλάδος. Αδελφή του ήταν η Γεωργία Κολυβά, μητέρα του συγγραφέα και νομικού Κ. Πορφύρη (ψευδώνυμο του Πορφύρη Κονίδη).

Σπούδασε νομικά στην Αθήνα και το Παρίσι και ασχολήθηκε ενεργά με την πολιτική. Μετά το θάνατο του Κων/νου Αργασάρη Λομβάρδου ανέλαβε την αρχηγία του Λομβαρδιανού Κόμματος Ζακύνθου και εκλέχθηκε Βουλευτής το 1926 με το Κόμμα των Ελευθεροφρόνων . Διετέλεσε Γενικός Γραμματέας του υπουργείου Εργασίας, Σύμβουλος, από ιδρύσεως, του Συμβουλίου της Επικρατείας καθώς και αντιπρόεδρος του ίδιου δικαστηρίου ως πρόεδρος (1935) του Β΄ τμήματος. Στις εκλογές του 1926 είχε εκλεγεί βουλευτής Ζακύνθου. Το 1936 συμμετείχε στις εθνικές εκλογές στην ίδια παράταξη μαζί με άλλες προσωπικότητες (Παναγιώτης Κανελλόπουλος κ.α.) χωρίς όμως επιτυχία. Στην κυβέρνηση Πλαστήρα (1945) διετέλεσε Υπουργός Δικαιοσύνης ασκώντας προσωρινά χρέη υπουργού Κοινωνικής Προνοίας και Υγιεινής.

Είχε συγγράψει διάφορα έργα νομικού περιεχομένου.

Απεβίωσε στις 14 Ιουλίου 1951 και η σορός του μεταφέρθηκε στη Ζάκυνθο για ταφή, όπως ήταν η επιθυμία του.

Η σύζυγός του, Θάλεια, τον Οκτώβριο του 1975 δώρισε την συλλογή των φορητών αγιογραφικών εικόνων του, τα έπιπλα του γραφείου του και τα βιβλία της βιβλιοθήκης του στο Μουσείο Σολωμού και Επιφανών Ζακυνθίων, όπου και εκτίθενται στην ομώνυμη αίθουσα.

## Παραπομπές


Κατηγορία:Βουλευτές Ζακύνθου
Κατηγορία:Έλληνες υπουργοί Δικαιοσύνης
Κατηγορία:Έλληνες δικαστικοί
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Υγιεινής
Μπαγκράς

Το **Κάστρο της Πάγρας** είναι βυζαντινό κάστρο δίπλα στην αρχαία και μεσαιωνική πόλη Πάγραι στην σημερινή περιοχή της Τουρκίας Ισκεντερούμ, στα όρη Αμανού.

Ο αρχαίος γεωγράφος Στράβωνας αναφέρει ότι είναι στα σύνορα της Γίνδαρου, "ένα φυσικό οχυρό" που οδηγεί στις Αμανίδες Πύλες.

Το κάστρο ανεγέρθηκε από τον αυτοκράτορα Νικηφόρο Φωκά, εκεί στάθμευαν 1000 πεζοί και 500 ιππείς κάτω από την εντολή του Μιχαήλ Βούρτζη και προστάτευαν την ύπαιθρο της στην κοντινή πόλη της Αντιόχειας. Το κάστρο παρείχε ήταν μια βάση για τον έλεγχο των Αμανίδων πυλών. Χτίστηκε σε δύο επίπεδα γύρω από ένα ύψωμα, με το νερό που παρέχεται από τα υδραγωγεία.

Στη συνέχεια ξαναχτίστηκε περίπου το 1153 από τους Ναΐτες, με το όνομα "Γκαστόν" και έπειτα πέρασε στο Πριγκιπάτο της Αντιόχειας μέχρι που αυτό αναγκάστηκε να συνθηκολογήσει με τον Σαλαντίν στις 26 Αυγούστου 1189. Το 1191 καταλαμβάνεται από τους Αρμένιους΄υπό τον Λέων Β΄ της Αρμενίας, και έγινε ένα σημαντικό σημείο διαφωνίας μεταξύ αυτών, των Αντιοχέων, των ιπποτών και των Ναϊτών

Μετά από πολλές διαπραγματεύσεις τελικά επέστρεψε στους Ναίτες το 1216. Σύμφωνα με τα αρμενικά χρονικά, αντιστάθηκε σε μια πολιορκία από τις δυνάμεις του Χαλεπίου . Μετά την πτώση της Αντιόχειας το 1268 στον Μπαϊμπάρ, η φρουρά το εγκατέλειψε και παράδωσαν τα κλειδιά του κάστρου. Οι υπόλοιποι υπερασπιστές αποφάσισε να καταστρέψουν ότι μπορούσαν και να παραδώσουν έπειτα το κάστρο. Παρά την απώλεια του κάστρου ο Χετούμ Β΄ της Αρμενίας και ο  Λέων Ε΄ της Αρμενίας νίκησαν τους Μαμελούκους επιδρομείς σε κοντινό πέρασμα το 1305.

## Δείτε
* Στρατηγάτο Παγράς

## Παραπομπές



Κατηγορία:Βυζαντινά κάστρα
Κατηγορία:Κάστρα στην Τουρκία
Κατηγορία:Αλεξανδρέττα
Κωνσταντίνος Κουρκουμπέτης

Ο **Κωνσταντίνος Κουρκουμπέτης** (πέθανε στις 18 Φεβρουαρίου 1951) ήταν Πρόεδρος της Κοινότητας Κατερίνης από το 1923 ως το 1927.
Υπήρξε από τους παλαιότερους κοινοτικούς συμβούλους της Κατερίνης.Tο 1925 έγινε ο πρώτος εκλεγμένος πρόεδρός της. 

## Σταδιοδρομία
Διαδέχθηκε τον Γεώργιο Μαντζαρόπουλο ως πρόεδρος της Κοινότητας Κατερίνης το 1922. 

Το 1924 ήταν πρόεδρος του Κοινοτικού Συμβουλίου της Κατερίνης και το Σεπτέμβριο της ίδιας χρονιάς έθεσε πρώτος το θέμα του ηλεκτροφωτισμού της πόλης (η οποία φωτιζόταν με φανούς και λάμπες πετρελαίου κατά την περίοδο εκείνη), ο οποίος ξεκίνησε λίγα χρόνια αργότερα έπειτα από δημοπρασία. 

Παραιτήθηκε από πρόεδρος της Κοινότητας την άνοιξη του 1925, εξαιτίας διαφωνιών που προέκυψαν ανάμεσα στο Κοινοτικό Συμβούλιο και στην Υποδιοίκηση της Κατερίνης. Μετά την παραίτηση του Κουρκουμπέτη πρόεδρος του Κοινοτικού Συμβουλίου ανέλαβε ο Θεόδωρος Κάλφας και αποφασίστηκε η διεξαγωγή εκλογών την 1η Δεκεμβρίου 1925 με μυστική ψηφοφορία των νέων μελών του Κοινοτικού Συμβουλίου. Ο Κουρκουμπέτης εξελέγη πρόεδρος με 8 ψήφους έναντι 7 για τον Νικόλαο Κούλα.  Αναπληρωτής πρόεδρος εξελέγη ο Αθανάσιος Βασιλειάδης. Επί προεδρίας του εγκαινιάστηκε στην Κατερίνη ο Ναός της Αγίας Παρασκευής στις 9 Μαΐου 1926 και την ίδια ημέρα ο ναός των Ευαγγελικών και η Ευαγγελική Σχολή της πόλης. Τον διαδέχθηκε ως πρόεδρος ο Νικόλαος Κούλας. 
Προσχώρησε στο Προοδευτικόν Κόμμα και μετέσχε στο συνέδριό του, το 1932.
Απεβίωσε το 1951.

## Παραπομπές


Κατηγορία:Δήμαρχοι Κατερίνης
Κατηγορία:Έλληνες Κοινοτάρχες
Χάρι Χόλε

Ο **Χάρι Χόλε** (νορβηγικά.: *Harry Hole*) είναι ο φανταστικός αστυνομικός που αποτελεί βασικό ήρωα σε μια σειρά μυθιστορημάτων αστυνομικής λογοτεχνίας του Νορβηγού συγγραφέα Τζο Νέσμπο. Όλα τα βιβλία με πρωταγωνιστή τον Χάρι Χόλε, κυκλοφορούν και στα ελληνικά.

## Χαρακτήρας
Ο Χόλε είναι επιθεωρητής της αστυνομίας του Όσλο. Έχασε τη μητέρα του από καρκίνο όταν ήταν είκοσι ετών, ενώ έχει μια αδερφή με σύνδρομο ντάουν. Ο Χόλε έχει σκληροτράχηλο χαρακτήρα, είναι γύρω στα σαράντα, άγαμος, με προβλήματα αλκοολισμού, ενώ πολλές φορές καταφεύγει σε ανορθόδοξες μεθόδους για να επιλύσει τις υποθέσεις του. Δεν είναι ιδιαίτερα δημοφιλής στους κύκλους της αστυνομίας, όμως οι συνάδελφοί του τον σέβονται, έστω και απρόθυμα. Όντας μοναχικός χαρακτήρας, έχει λιγοστούς αλλά πιστούς φίλους, ενώ σημαντικό ρόλο στη ζωή του παίζει η Ράκελ Φάουκε *"Πέρα από τα κλισέ του είδους, ο αλκοολικός και ανυπότακτος Χάρι Χόλε καταφέρνει πάντα να μας εκπλήσσει... Η σχέση του με τη Ράκελ είναι πραγματικά πολυεπίπεδη και το πιο βασανιστικό αίνιγμα της αστυνομικής λογοτεχνίας. "Ο φαντομάς" απογειώνει τη σαρωτική φόρα που έχει ο νορβηγός Jo Nesbo."* *The Independent*  με την οποία έρχεται σε επαφή για πρώτη φορά στο βιβλίο *Ο Κοκκινολαίμης*.

## Τα βιβλία της σειράς του Χάρι Χόλε
* 1997 - *Η Νυχτερίδα*
* 1998 - *Οι Κατσαρίδες*
* 2000 - *Ο Κοκκινολαίμης*
* 2002 - *Νέμεσις* 
* 2003 - *Το Αστέρι του Διαβόλου* 
* 2005 - *Ο Λυτρωτής* 
* 2007 - *Ο Χιονάνθρωπος* 
* 2009 - *Η Λεοπάρδαλη*
* 2011 - *Ο Φαντομάς*
* 2013 - *Η Αστυνομία*
* 2017 - *Η Δίψα*
*2019 - *Μαχαίρι*
*2022 -Ματωμένη Σελήνη

## Σημειώσεις


## Παραπομπές


Κατηγορία:Λογοτεχνικοί χαρακτήρες
Πλάτων Χατζημιχάλης

Ο **Πλάτων Χατζημιχάλης** (1884 - 1978) ήταν Έλληνας επιχειρηματίας και υπουργός Εθνικής Οικονομίας στην κυβέρνηση Τσολάκογλου. 

## Βιογραφικά στοιχεία

Γεννήθηκε στη Σμύρνη και ήταν γιος του Θεόδωρου Χατζημιχάλη. Διατηρούσε στενούς δεσμούς με τη Γερμανία διατηρώντας στην Ελλάδα αντιπροσωπείες γερμανικών εταιρειών. Στην κυβέρνηση Τσολάκογλου διορίστηκε υπουργός Εθνικής Οικονομίας, πράξη με την οποία εναντιώθηκε η οικογένειά του. Μετά την απελευθέρωση της Ελλάδας παραπέμφθηκε σε δίκη και καταδικάστηκε σε είκοσι χρόνια φυλάκιση.

Υπήρξε επίτροπος του ναού της Μεταμορφώσεως στην Πλάκα καθώς και φίλος του Αρχιεπισκόπου Χρύσανθου. Με την τελευταία του ιδιότητα επισκέφθηκε τον Αρχιεπίσκοπο προκειμένου να τον πείσει να ορκίσει την κυβέρνηση Τσολάκογλου, κάτι που τελικά δεν κατόρθωσε. Είχε συγγράψει το έργο "Ιστορία της Ελληνικής Βιομηχανίας, 1890 - 1940".

Ήταν παντρεμένος με την Αγγελική Χατζημιχάλη και είχαν αποκτήσει έναν γιο, τον Νίκο Χατζημιχάλη. Εγγονός του είναι ο Πλάτων - Αλέξιος Χατζημιχάλης, πρέσβης.

## Παραπομπές


Κατηγορία:Έλληνες υπουργοί Εθνικής Οικονομίας
Χ
Άιγκερ

Το **Άιγκερ**, ύψους 3970 μέτρων, είναι όρος των Ελβετικών Άλπεων στην Ελβετία. Είναι η ανατολικότερη κορυφή μιας κορυφογραμμής που εκτείνεται κατά μήκος του Μουντς στο Γιούνγκφραου στα 4.158 μ. Η βόρεια πλευρά του βουνού υψώνεται περίπου 3.000 μ. πάνω από το Γκρίντελβαλντ και άλλες κατοικημένες κοιλάδες της περιοχής. Η νότια πλευρά του αντικρίζει την παγετωνική περιοχή Γιούνγκφραου-Άλετς, καλυμμένη από μερικούς από τους μεγαλύτερους παγετώνες των Άλπεων. 

Η πρώτη ανάβαση στο Άιγκερ έγινε από τους Ελβετούς οδηγούς Κρίστιαν Άλμερ και Πήτερ Μπόρεν και από τον Ιρλανδό Τσαρλς Μπάρινγκτον, που αναρριχήθηκαν τη δυτική πλαγιά στις 11 Αυγούστου 1858. Στη βόρεια όψη, 1.800 μέτρων (Γερμανικά: *Nordwand,* "βόρειος τοίχος"), αναρριχήθηκε για πρώτη φορά το 1938 μια Αυστρογερμανική αποστολή. Είναι μία από τις έξι μεγάλες βόρειες όψεις των Άλπεων. Από το 1935, τουλάχιστον 64 ορειβάτες πέθαναν στην προσπάθειά τους να αναρριχηθούν στη βόρεια όψη, προσδίδοντας στην όψη το γερμανικό προσωνύμιο *Mordwand*, ο θανατηφόρος τοίχος δηλαδή.

Από το Κλάινε Σάιντεγκ σιδηροδρομική σήρραγγα διατρέχει το Άιγκερ, και δύο εσωτερικοί σταθμοί παρέχουν εύκολη πρόσβαση σε θέα από την πλαγιά του βουνού Ο σιδηρόδρομος τερματίζει στο Γιούνγκφραουγιοχ, μεταξύ του του Μουντς και του Γιούνγκφραου, στον υψηλότερο σταθμό της Ευρώπης.

Το Άιγκερ αναφέρεται σε αρχεία του 13ου αιώνα, αλλά δεν υπάρχει κάποια ένδειξη για το πώς απέκτησε η κορυφή το όνομά της. Τα τρία βουνά της κορυφογραμμής αναφέρονται κοινώς ως Παρθένος (Γερμανικά: *Jungfrau*), Μοναχός (*Mönch* και Δράκοντας (*Eiger*). Το όνομα συνδέθηκε με τον Λατινικό όρο *acer*, που σημαίνει αιχμηρός, αλλά κοινότερα με τον γερμανικό όρο *eigen*, που σημαίνει "εξουσιάζω".

## Πρώτη ανάβαση
Οι σχετικές λεπτομέρεις για την πρώτη ανάβαση από τον Ιρλανδό Τσαρλς Μπάρινγκτον με ομάδα τοπικών οδηγών στο Άιγκερ στις 11 Αυγούστου 1858 μέσω της δυτικής πλευράς και της δυτικής ράχης δημοσιεύτηκαν στο *English Alpine Journal*, βασισμένες σε επιστολή του Μπάρινγκτον προς τον αδελφό του. Περίπου τριάντα άνθρωποι ανέμεναν την επιστροφή της ομάδας και η ανάβαση επιβεβαιώθηκε από την παρατήρηση μιας σημαίας που τοποθετήθηκε στην κορυφή.

## Παραπομπές


## Εξωτερικοί σύνδεσμοι

* The Eiger on Summitpost
* The Eiger on Peakware - photos
* The Eiger on Hikr
* The Eiger on Flickr
* Live webcam view of the Eiger north face 
* New and Old Explorations of the Eiger, Photos & Video
* Ueli Steck wins inaugural Eiger Award 2008 
*Are you still here? A bagman's view of climbing the Eigerwand, by Charles Sherwood.
* Obituary of Anderl Heckmair, The Independent, Feb. 3, 2005

Κατηγορία:Βουνά της Ελβετίας
Κατηγορία:Βουνά των Άλπεων
Ευγένιος Ρίζος - Ραγκαβής

Ο **Ευγένιος Ρίζος - Ραγκαβής** (1850 - 1941) ήταν Έλληνας αξιωματικός του Στρατού και συγγραφέας που ασχολήθηκε με την γενεαλογία και την οικοσημολογία.

## Βιογραφικά στοιχεία

Γεννήθηκε στην Αγγλία και ήταν γιος του Αλέξανδρου Ρίζου - Ραγκαβή, διπλωμάτη και συγγραφέα. Καταγόταν από παλιά φαναριώτικη οικογένεια με ρίζες στο Βυζάντιο. Ακολούθησε σταδιοδρομία αξιωματικού στο Ιππικό φτάνοντας μέχρι τον βαθμό του Συνταγματάρχη. Ασχολήθηκε επισταμένως με την γενεαλογία και την οικοσημολογία καθώς και με την βυζαντινή ρίζα της οικογένειάς του.

Υπήρξε συγγραφέας διαφόρων βιβλίων γενεαλογικού περιεχομένου όπως *Livre d'or de la Noblesse Ionienne* (1927), *Χρυσή βίβλος των ευγενών Φαναριωτών και των πριγκιπικών οικογενειών Βλαχίας και Μολδαβίας* (1904), *Recueil de documents concernant la famille Rizo Rangabe* (1932) κ.α.

Απεβίωσε το 1941.

## Δείτε επίσης
* Οικογένεια Ρίζου - Ραγκαβή

## Παραπομπές


Κατηγορία:Έλληνες αξιωματικοί του ιππικού
Κατηγορία:Οικογένεια Ρίζου-Ραγκαβή
Νικόλαος Ρίζος - Ραγκαβής

Ο **Νικόλαος Ρίζος - Ραγκαβής** (1882 - 1968) ήταν Έλληνας αξιωματικός του Στρατού και υπουργός - γενικός διοικητής Μακεδονίας στην κατοχική κυβέρνηση Τσολάκογλου.

## Βιογραφικά στοιχεία
Γεννήθηκε στην Αθήνα και ήταν γιος του Αλέξιου Ρίζου - Ραγκαβή, διπλωμάτη. Καταγόταν από παλιά φαναριώτικη οικογένεια και ήταν εγγονός του διπλωμάτη και πολιτικού Αλέξανδρου Ρίζου - Ραγκαβή. Αποφοίτησε από την Στρατιωτική σχολή Ευελπίδων και ακολούθησε σταδιοδρομία αξιωματικού στο Πυροβολικό. Συμπλήρωσε τις σπουδές του στο Βερολίνο και έλαβε μέρος στους Βαλκανικούς Πολέμους και στη Μικρασιατική εκστρατεία ως Συνταγματάρχης. Αποστρατεύθηκε το 1923, ανακλήθηκε όμως το 1940 με τον βαθμό του αντιστρατήγου αναλαμβάνοντας τη διοίκηση της Θεσσαλίας και στη συνέχεια της Μακεδονίας.

Στην κυβέρνηση Τσολάκογλου διορίστηκε Υπουργός - Γενικός Διοικητής Μακεδονίας, παραιτήθηκε όμως σύντομα στις 12 Δεκεμβρίου του 1941. Το 1934 ανέλαβε την οργάνωση του Κρατικού Ενεχυροδανειστηρίου. Υπήρξε επίσης μάρτυρας υπεράσπισης στη Δίκη των Έξι το 1922.

Ήταν παντρεμένος και είχε έναν γιο, τον Αριστείδη Ρίζο - Ραγκαβή που εκτελέστηκε από τους Γερμανούς το 1942.

## Δείτε επίσης
* Οικογένεια Ρίζου - Ραγκαβή 

## Παραπομπές


Κατηγορία:Έλληνες αξιωματικοί του πυροβολικού
Κατηγορία:Οικογένεια Ρίζου-Ραγκαβή
Ρ
Κατάλογος των υφιστάμενων πλοίων του Πολεμικού Ναυτικού

Αυτός είναι ένας κατάλογος με τα εν ενεργεία πλοία του Ελληνικού Πολεμικού Ναυτικού.

## Πλοία

## Αεροσκάφη

## Δείτε επίσης

*Κατάλογος πρώην εξοπλισμού των Ελληνικών ένοπλων δυνάμεων

## Παραπομπές



Τα στοιχεία προέρχονται από την επίσημη ιστοσελίδα του Ελληνικού Πολεμικού Ναυτικού

Κατηγορία:Ελληνικό Πολεμικό Ναυτικό
Škoda 440

Το **Škoda 440**, μαζί με τα παρόμοια **445** και **450**, ήταν μικρομεσαία αυτοκίνητα που παρήχθησαν και διατέθηκαν στην αγορά από την τότε τσεχοσλοβακική και σήμερα τσεχική αυτοκινητοβιομηχανία Škoda Auto, μεταξύ του 1955 και του 1959. Στην πρώην Τσεχοσλοβακία ονομάζονταν με το εκεί δημοφιλές όνομα **Spartak** (Σπάρτακος). Το 440 αντικατέστησε το 1101 Tudor, το οποίο παραγόταν από το 1946 έως το 1952, αν και υπήρξε ένα ενδιάμεσο χρονικά μοντέλο, που ήταν το Škoda 1200 του 1952 - 1956.

Συνολικά κατασκευάστηκαν 75.417 αντίτυπα σειράς 440 και 9.375 αντίτυπα από την σειρά 445, η οποία είχε κινητήρα 1.2 λίτρων, έναντι 1.1 λίτρων της 440. Επίσης, από την καμπριολέ έκδοση, που διατέθηκε ως 450 και έφερε τον κινητήρα των 1.2 λίτρων, παρήχθησαν μόλις 1.010 αντίτυπα. Αντικαταστάθηκαν από το Škoda Octavia το 1959, ενώ το κάμπριο 450 από το Škoda Felicia επίσης το 1959.

## Κινητήρες και επιδόσεις

Τα τρία μοντέλα είχαν τους παρακάτω κινητήρες, τεχνικά χαρακτηριστικά και επιδόσεις:

Η επιτάχυνση 0 - 100 χιλιόμετρα την ώρα στα μοντέλα 440 και 445 ερχόταν σε 42 δευτερόλεπτα.

## Διάδοχοι

Τα σεντάν και στέισον βάγκον **440** και **445** αντικαταστάθηκαν από το Škoda Octavia, ενώ το **450 convertible** (καμπριολέ) από το Škoda Felicia.

## Φωτοθήκη

Image: Brno, Řečkovice, depozitář TMB, Škoda 440 Spartak (01).jpg| Škoda 440.
Image: Škoda 440.jpg | Škoda 440.
Image: Skoda-museum-mlada-boleslav-rr-076.jpg| 440 σε έκθεση του μουσείου της Škoda στη Μλάντα Μπόλεσλαβ στην Τσεχία.
Image: Historický vůz u Svoboďáku (6).jpg| Škoda 445.
Image: Bundesarchiv Bild 183-45000-0028, Leipzig, Karl-Marx-Platz, Straßenverkehr.jpg | Škoda 440 στη Λειψία το 1957. 
Image: Bundesarchiv Bild 183-73814-0005, I. Internationale Automobil-Rallye Moskau-Prag.jpg | Škoda 440 που συμμετέχει σε αγώνα από την Πράγα στη Μόσχα το 1960.
Image: Skoda450MBbyAlofok.JPG | Škoda 450 του 1959. 
Image: Škoda 450 TMB 2012 03.jpg | Το σαλόνι ενός Škoda 450.


## Αναφορές


## Πηγές
* Michael Sedgwick and Mark Gillies, A-Z of Cars 1945 – 1970.
* Bernard Vermeylen, Voitures des pays de l'Est, Boulogne-Billancourt, ETAI, 2008, 239 p. (ISBN 9782726888087, OCLC 470767381).

## Εξωτερικοί σύνδεσμοι

*Classic Car Króžek Brno
*Website dedicated to Skoda 440-445-450
*Video παρουσίασης του 440 Spartak

440
Κατηγορία:Τσεχικά αυτοκίνητα
Κατηγορία:Μικρομεσαία αυτοκίνητα
Διοίκηση Ναυτικού (Κύπρος)

Η **Διοίκηση Ναυτικού** (Δ.Ν.), η οποία αναφέρεται και ως **Ναυτική Διοίκηση Κύπρου** (ΝΔΚ), είναι το τμήμα των δυνάμεων της Εθνικής Φρουράς (Ε.Φ.) στη θάλασσα. 

Η Διοίκηση Ναυτικού διαθέτει 2 μεγάλα πολεμικά πλοία, ανοικτής θαλάσσης που συμμετέχουν σε διεθνής ασκήσεις καθώς επίσης και πλοία περιπολίας, σκάφη ανορθόδοξου πολέμου και πυραυλικά συστήματα άμυνας. 

Γενικά, έχει ως σκοπό την άμυνα της Κυπριακής Δημοκρατίας από την πλευρά της θάλασσας, εκτός όμως από το βόρειο τμήμα του νησιού της Κύπρου που το κατέχει παράνομα από το 1974 η Τουρκία.

## Ο στόλος της Διοίκησης Ναυτικού

## Παραπομπές


## Εξωτερικοί σύνδεσμοι
* 

Κατηγορία:Στρατός της Κύπρου
Νέμεσις (αποσαφήνιση)

Εκτός από την αρχαία θεότητα με το όνομα Νέμεσις η λέξη μπορεί να αναφέρεται:

*Νέμεσις (μυθιστόρημα) του 1971 της Άγκαθα Κρίστι, της Αγγλίδας συγγραφέως αστυνομικών μυθιστορημάτων, με ηρωίδα την Μις Μαρπλ
*Νέμεσις (αστέρας), υποθετικός ερυθρός νάνος σε τροχιά από τον Ήλιο σε απόσταση περίπου 50.000 έως 100.000 ΑΜ (δεν έχει αποδειχθεί η ύπαρξή του)
*128 Νέμεσις, αστεροειδής της Κύριας Ζώνης Αστεροειδών 
*Νέμεσις (περιοδικό), περιοδικό που εκδίδει η Λιάνα Κανέλλη.
BBC Earth (τηλεοπτικό κανάλι)

Το **BBC Earth** είναι κρατικό συνδρομητικό τηλεοπτικό κανάλι του BBC Worldwide με ντοκιμαντέρ. Το κανάλι ανήκει και διευθύνεται εξ' ολοκλήρου από το BBC Worldwide και κανονικά θα ξεκινούσε να εκπέμπει παγκοσμίως το 2014. Αργότερα, ανακοινώθηκε ότι ο σταθμός θα ξεκινήσει μέσα στο 2015, ξεκινώντας από την Πολωνία.

## Ιστορικό
Τον Οκτώβριο του 2013, το BBC είχε ανακοινώσει ότι θα ξεκινήσουν να εκπέμπουν 3 νέα τηλεοπτικά κανάλια, το *BBC Earth*, το *[[BBC First]]* και το *[[BBC Brit]]*, με το BBC Brit να είναι ψυχαγωγικό κανάλι. Αργότερα ανακοινώθηκε ότι το κανάλι θα μεταδίδει σειρές όπως το *Frozen Planet* και το *Wonders of the Universe*. Το κανάλι θα αντικαταστήσει το BBC Knowledge, ωστόσο, αν το κανάλι συνεχίσει να έχει υψηλά έσοδα είναι πιθανόν να παραμείνει.

Στις 4 Νοεμβρίου 2014, ανακοινώθηκε ότι ο σταθμός θα κάνει πρεμιέρα στην Πολωνία. Το κανάλι ξεκίνησε να εκπέμπει την 1 Φεβρουαρίου του 2015, αντικαθιστώντας το BBC Knowledge. Στην Ελλάδα, το κανάλι ξεκίνησε να μεταδίδεται την 1 Οκτώβριου του 2017 μέσω της συνδρομητικής δορυφορικής πλατφόρμας COSMOTE TV.

## Παραπομπές


## Εξωτερικοί σύνδεσμοι
*Επίσημη ιστοσελίδα BBC Earth

Κατηγορία:Διεθνείς τηλεοπτικοί σταθμοί του BBC
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2015
Αλεσάντρο Ρουσπόλι, 9ος πρίγκιπας του Σερβετέρι

Ο πρίγκιπας **Αλεσάντρο "Ντάντο" Ρουσπόλι** (9 Δεκεμβρίου 1924 - 11 Ιανουαρίου 2005) ήταν Ιταλός ευγενής και playboy που υποστηρίζεται πως ενέπνευσε τον Φελίνι να γυρίσει την ταινία "La Dolce Vita". 

## Βιογραφικά στοιχεία

Γεννήθηκε στις 9 Δεκεμβρίου 1924 στο παλάτι της οικογένειάς του στη Ρώμη και ήταν γιος του πρίγκιπα Φρανσεσκο Ρουσπόλι, ποιητή, και της Κλαούντι Ματαρατζο, μέλους πλούσιας οικογένειας βιομηχάνων της Βραζιλίας. Η οικογενειακή του περιουσία ήταν τεράστια και περιελάμβανε μεταξύ άλλων ένα κάστρο του 9ου αιώνα, αναγκάστηκε όμως να πουλήσει μεγάλο μέρος αυτής στις αρχές του 1990. Ο Ντάντο έγινε γνωστός στις δεκαετίες του 1950 και 1960 για την άστατη και κοσμοπολίτικη ζωή του. Μεταξύ των φίλων του συγκαταλέγονταν οι Ρόμαν Πολάνσκι, Τρούμαν Καπότε, Σαλβαδόρ Νταλί, Μπριζίτ Μπαρντό κ.α.

Από την δεκαετία του 1990 ξεκίνησε να παίζει σε κινηματογραφικές ταινίες.

## Κινηματογράφος

* Ο Νονός III (1990)
* Απλά πες ξέρεις (2002)
* Τα χρονικά του νεαρού Ιντιάνα Τζονς (ένα επεισόδιο, 1993)

## Οικογένεια

Παντρεύτηκε πρώτη φορά τον Δεκέμβριο του 1947, στη Ρώμη, με την ευγενή Francesca dei Baroni Blanc, με την οποία χώρισαν χωρίς να αποκτήσουν παιδιά. Τον Μάϊο του 1964 παντρεύτηκε για δεύτερη φορά με την Nancy de Girard de Charbonnières αποκτώντας έναν γιο, τον Φρανσεσκο Ρουσπόλι, 10ο πρίγκιπα του Σερβετέρι. Από την σχέση του με την ηθοποιό Debra Berger απέκτησε δύο γιους μεταξύ των οποίων τον σκηνοθέτη και φωτογράφο Τάο Ρουσπόλι, πρώην σύζυγο της ηθοποιού Ολίβιας Γουάιλντ. Το 1993 παντρεύτηκε για τρίτη και τελευταία φορά με την Teresha Patricia Genest αποκτώντας έναν γιο και μία κόρη.

## Παραπομπές


Κατηγορία:Ιταλοί ευγενείς
Παράγραφος 78: Ο κώδικας των Κομάντο

**Παράγραφος 78: Ο Κώδικας Των Κομάντο** (Ρωσικά: Параграф 78), είναι ρωσική ταινία του 2002 στο είδος δράσης/φαντασίας/θρίλερ, πρωταγωνιστεί ο Γκόσα Κουτσένκο, ο Βλαντίμιρ Βντοβιτσένκοφ και η Αναστασία Σλανέφσκαγια.

## Πλοκή
Στο κοντινό μέλλον μια ομάδα πρώην κομάντο αναλαμβάνει μια μυστική αποστολή. Αυτή είναι η ευκαιρία τους να ενωθούν με τους συντρόφους τους στη μάχη. Μια ευκαιρία που κανείς δεν θέλει να χάσει. Όμως υπάρχουν κάποια άλυτα ζητήματα μεταξύ τους και πικρίες που θέτουν την επιτυχία της αποστολής σε κίνδυνο. Σύντομα όλοι τους καταλαβαίνουν ότι υπάρχουν πολύ πιο σημαντικά πράγματα από το σεβασμό στην Παράγραφο 78 - τον κώδικα των κομάντο. Και ανακαλύπτουν πως ο πραγματικός κίνδυνος δεν βρίσκεται στην πυραυλική βάση όπου τους έχουν τοποθετήσει αλλά ανάμεσά τους..! 

## Διανομή
* Γκόσα Κουτσένκο - Γκούντβιν
* Βλαντίμιρ Βντοβιτσένκοφ - Σκιφ
* Αναστασία Σλανέφσκαγια - Λίσα
* Μιχαήλ Γεφρέμοφ - Κομάντο στις φυλακές

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2007
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές θρίλερ ταινίες
Κατηγορία:Ρωσικές ταινίες επιστημονικής φαντασίας
Ντενίς Νικιφόροφ

Ο **Ντενίς Γεβγκένγεβιτς Νικιφόροφ** (Ρωσικά: Денис Евгеньевич Никифоров, γεννημένος στις 2 Αυγούστου του 1977), είναι Ρώσος ηθοποιός.

## Προσωπική ζωή
Είναι παντρεμένος με την Ιρίνα Νικιφόροβα, στις 17 Ιουλίου του 2013 απέκτησαν δίδυμα - ένα αγόρι και ένα κορίτσι - Αλέξανδρος και Βερόνικα.

## Συνεργασίες
*Γελένα Πανόβα
*Γεβγκένι Μιρόνοφ
*Αντρέι Πάνιν
*Πιότρ Κρασίλοφ
*Γεκατερίνα Κλίμοβα
*Νικήτα Γεμσάνοφ
*Μακάρ Ζαπορόζκι

## Φιλμογραφία
* 1997 — Грешная любовь — *Иван Воронов*
* 2000 — Граница. Таёжный роман — *рядовой*
* 2000 — Марш Турецкого
* 2002 — Каменская. Украденный сон — *Санька*
* 2002 — Театральная академия — *Женя Дорошин*
* 2003 — Идиот 
* 2003 — Лучший город Земли
* 2005 — Αντίπαλος Με Τις Σκιές (ταινία) — *Артём Колчин* 
* 2005 — Есенин — *[[Кусиков, Александр Борисович|Кусиков]]*
* 2006 — Последний бронепоезд — *Михаил Тепло*
* 2006 — Танкер «Танго» — *Андрей Греков*
* 2006 — Иное 
* 2006 — Псих
* 2008 — Αντίπαλος Με Τις Σκιές 2: Η Εκδίκηση (ταινία) — *Артём Колчин*
* 2008 — Смерть шпионам 2 — *майор Рощин*
* 2008 — Река-море — *Олег*
* 2008 — Второе дыхание — *сержант Павлов*
* 2008 — Белый холст
* 2009 — Отдамся в хорошие руки
* 2010 — Робинзон
* 2010 — V Центурия. В поисках зачарованных сокровищ — *Сергей Потёмкин*
* 2010 — Любовь под прикрытием — *Павел Угрюмов*
* 2011 — Возвращение в «А» — *Андрей Островский* 
* 2011 — Αντίπαλος Με Τις Σκιές 3D: Τελευταίος Γύρος (ταινία) — *Артём Колчин*
* 2011 — Олимпийская деревня — *Игорь, десантник* 
* 2012 — 8 первых свиданий — *Костя*
* 2012 — Ночные ласточки — *Александр Макеев, капитан, командир разведподразделения*
* 2012 — Топтуны — *Ковалёв* 
* 2013 — Ломбард — *Марк*
* 2013 — Молодёжка — *Сергей Петрович Макеев, тренер «Медведей»*
* 2014 — Захват 
* 2014 — Авторитет
* 2014 — 22 Λεπτά (ταινία) — *капитан Тарасов* 
Έχει συμμετάσχει στο μουσικό βίντεο της τραγουδιστριας ΜακΣίμ στο τραγούδι «Отпускаю»

## Πραπομπές


## Εξωτερικοί σύνδεσμοι

* http://www.rusactors.ru/n/nikiforov_d/index.shtml
*

Κατηγορία:Ρώσοι ηθοποιοί
Κασιανά Συρίας

Τα **Κασιανά** ήταν αρχαία ελληνική πόλη στη Σελευκίδα της βορείου Συρίας. 

Κατά τον Στράβωνα (16.2.10), ο οποίος είναι μοναδική πηγή των πληροφοριών μας για την πόλη αυτή, την αναφέρει ως την γενέτειρα του στασιαστή Σελευκίδη στρατηγού Διοδότου Τρύφωνος και ως ένα από τα φρούρια στο έδαφος της Απάμειας επί του ποταμού Αξιού (Ορόντη). Προσθέτει επίσης ότι τα Κασιανά, μαζί με τη Λάρισσα, τα Μέγαρα, την Απολλωνία και άλλες πόλεις, ήταν εξαρτημένη πόλη (*περιοικίς*) της Απάμειας. Ο ίδιος προσθέτει ότι αυτές οι πόλεις, οι οποίες έδιναν προμήθειες στον Τρύφωνα, ήταν υποτελείς στην Απάμεια.

Δεν γνωρίζουμε την ακριβή τοποθεσία των Κασιανών. Ίσως η πόλη να ιδρύθηκε από τη δυναστεία των Σελευκιδών για να τιμήσουν τον *Δία Κάσσιο* (στο όρος Κάσιον, το σημερινό ǧabal al-Aqra`), όπως και στη βορειότερη Διόσπολη. Άλλοι ερευνητές υποστηρίζουν ότι η ονομασία της πόλης προέρχεται από εξελληνισμό τοπικής ονομασίας.

## Παραπομπές


Κατηγορία:Αρχαίες πόλεις της Συρίας
Α.Ο. Απόλλων Αρχαίας Κορίνθου

Ο **Αθλητικός Όμιλος Απόλλων Αρχαίας Κορίνθου** είναι ελληνικό αθλητικό σωματείο που δραστηριοποιείται στην Αρχαία Κόρινθο, στο νομό Κορινθίας. Επίσημο έτος ίδρυσής της είναι το 1991 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων.

## Τμήμα καλαθοσφαίρισης ανδρών
### Ιστορική αναδρομή
Ο Απόλλων Αρχαίας Κορίνθου ιδρύθηκε το 1991 με πρωτοβουλία του Κωνσταντίνου Σκλήρη. Εντάχθηκε στο δυναμικό της Ένωσης Σωματείων Καλαθοσφαίρισης Αργολίδας - Κορινθίας στις κατηγορίες της οποίας αγωνίστηκε για δύο δεκαετίες.

Το 2011 ο Απόλλων συνενώθηκε με τον **Πανιώνιο Κορίνθου**, έτερο σύλλογο της περιοχής.

Την περίοδο 2011-12 ο σύλλογος ανήλθε στην Α1 Κατηγορία Ανδρών της Ε.Σ.Κ.Α.Κ., τερματίζοντας στην 4η θέση του τελικού βαθμολογικού πίνακα. Την επόμενη χρονιά, 2012-13, ο Απόλλων στέφθηκε αήττητος Πρωταθλητής της κατηγορίας, λαμβάνοντας για πρώτη φορά στην ιστορία του εισιτήριο για τις εθνικές κατηγορίες.

Κατά την αγωνιστική περίοδο, 2013-14, ο Α.Ο. Απόλλων Αρχαίας Κορίνθου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 16 νίκες και 8 ήττες, κατέλαβε την 4η θέση της τελικής βαθμολογίας παραμένοντας βάσει προκήρυξης στην ίδια κατηγορία το επόμενο φθινόπωρο. Ακολούθως διαγωνίστηκε σε αγώνα κατάταξης εναντίον του Εργοτέλη Ηρακλείου, ομάδας που κατέκτησε την αντίστοιχη θέση του άλλου Ομίλου Νότου, επικρατώντας με σκορ 70-65.

## Παραπομπές


## Εξωτερικοί σύνδεσμοι

* Α.Ο. Απόλλων Αρχαίας Κορίνθου, επίσημος ιστότοπος του συλλόγου.

Κατηγορία:Αθλητικοί σύλλογοι Κορινθίας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Κ.
Κατηγορία:Ιδρύσεις αθλητικών συλλόγων το 1991
Κατηγορία:Ιδρύσεις ομάδων καλαθοσφαίρισης το 1991
Κάστρο Αετού

Με την ονομασία "Αετού" υπήρξαν τα εξής βυζαντινά κάστρα.

* Κάστρο Αετού Κωνσταντινούπολης, στην Ανατολική Θράκη της σημερινής Τουρκίας, στα περίχωρα της Κωνσταντινούπολης.
* Κάστρο Αετού Ροδόπης, στην οροσειρά της Ροδόπης στην σημερινή Βουλγαρία.
* Κάστρο Αετού Ξηρομέρου, στην Αιτωλοακαρνανία.
* Κάστρο Αετού Μεσοποταμίας, έδρα της Στρατηγίς Αετού.
* Κάστρο Αετού Πετρωτού, στο Πετρωτό Θεσσαλονίκης
Γη του Βίλτσεκ

Η νήσος **Γη του Βίλτσεκ** (ρωσικά: *Земля Вильчека*) είναι ρωσικό νησί στον Αρκτικό ωκεανό και ειδικότερα το δεύτερο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζεμλιά Γκεόργκα (Γη του Πρίγκηπος Γεωργίου). Έχει έκταση 2.203 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 606 μέτρων. Το νησί πήρε το όνομα του από τον αυστροούγγρο Κόμη Γιόχαν Νέπομουκ Βίλτσεκ και διοικητικά ανήκει στην περιφέρεια Αρχάγγελσκ.

## Εξωτερικοί σύνδεσμοι
* 

Κατηγορία:Νησιά του Όμπλαστ του Αρχάγγελσκ
Νικόλαος Κούλας

Ο **Νικόλαος Κούλας** (1860 - 16 Δεκεμβρίου 1937) ήταν Πρόεδρος της Κοινότητας Κατερίνης από το 1927 ως το 1928.

## Βιογραφία
Στα τέλη του 1925 ήταν υποψήφιος πρόεδρος στις πρώτες εκλογές για πρόεδρο της Κοινότητας Κατερίνης, όπου ηττήθηκε από τον Κωνσταντίνο Κουρκουμπέτη, καθώς ο τελευταίος συγκέντρωσε 8 ψήφους έναντι 7 για τον Κούλα, ο οποίος εξελέγη μέλος του Κοινοτικού Συμβουλίου. Επί προεδρίας του έγιναν σημαντικές προσπάθειες για την υδροδότηση της Κατερίνης από τις πηγές της Βρυάζας (από τα Πιέρια Όρη. Το σχετικό έργο ολοκληρώθηκε όταν η Κατερίνη ξεναέγινε Δήμος, μετά το 1929, και οδήγησε στην επίλυση του προβλήματος της λειψυδρίας στην πόλη.
Έπειτα από διαταγή του Νομάρχη Θεσσαλονίκης διεξήχθησαν νέες εκλογές στις 30 Μαρτίου 1927 και ο Κούλας εξελέγη πρόεδρος με 9 ψήφους έναντι 6 για τον Ι. Κοντοφάκα. Στις επόμενες εκλογές, που έγιναν τον Αύγουστο του 1928, ο Κούλας απέτυχε να επανεκλεγεί και πρόεδρος εξελέγη ο Αναστάσιος Τασιούλας.
Ο Νικόλαος Κούλας προσχώρησε στο Προοδευτικόν Κόμμα και μετέσχε στο συνέδριό του, το 1932. Πέθανε σε ηλικία 77 ετών το 1937.
Γιος του ήταν ο δικηγόρος Αθανάσιος Ν. Κούλας (1916 - 1981).

## Παραπομπές


Κατηγορία:Δήμαρχοι Κατερίνης
Κατηγορία:Έλληνες Κοινοτάρχες
Γκοτζίλα: Ο Τελικός Πόλεμος

**Γκοτζίλα: Ο Τελικός Πόλεμος** (ιαπων. **Gojira: Fainaru Wōzu**) είναι Ιαπωνική ταινία παραγωγής 2004 σε σκηνοθεσία Ριουχέι Κιταμούρα. Αυτή είναι η εικοστή όγδοη ταινία της σειράς Γκοτζίλα, καθώς και η τελευταία της Millennium. Πρωταγωνιστούν οι Μασαχίρο Ματσουόκα, Ρέι Κικουκάβα και Ντόν Φράι.

Ως η 50η επέτειος του Γκοτζίλα, ένας αριθμός ηθοποιών από τις προηγούμενες ταινίες Γκοτζίλα εμφανίστηκαν ως κύριοι ή δευτερεύοντες χαρακτήρες. Επιπλέον, διάφορα Kaiju (τέρατα) έκαναν επανεμφανίσεις, τα περισσότερα είχαν να εμφανιστούν σε ταινία για τελευταία φορά πάνω από 30 χρόνια. Το Γκοτζίλα: Ο Τελικός Πόλεμος έκανε πρεμιέρα στις 29 Νοεμβρίου 2004, στο Λος Άντζελες, στην Καλιφόρνια και κυκλοφόρησε στις 4 Δεκεμβρίου του 2004 στην Ιαπωνία. Πριν από την παγκόσμια πρεμιέρα, ο Γκοτζίλα έλαβε ένα αστέρι στο Hollywood Walk of Fame.

## Πλοκή
Η ταινία παίρνει μέρος σε ένα μέλλον όπου μεταλλαγμένοι στρατιώτες είναι στις τάξεις του Οργανισμού Άμυνας της Γης. Μια εισβολή των εξωγήινων Xiliens εξαπολύει μια λεγεώνα γιγαντιαίων τεράτων σε όλο τον κόσμο, αφήνοντας πίσω μόνο λίγους επιζήσαντες ανθρώπους. Οι επιζώντες ταξιδεύουν στον Νότιο Πόλο για να ελευθερώσουν τον Γκοτζίλα από την παγωμένη φυλακή του.

## Ηθοποιοί και Χαρακτήρες
*Ισάο Κιριγιάμα στο ρόλο του *Οζάκι*
*Ρέι Κικουκάβα στο ρόλο της *Μιγιούκι Οτονάσι*
*Ντόν Φράι στο ρόλο του *Ντάγκλας Γκόρντον*
*Μάκι Μιζούνο στο ρόλο της *Άννα Οτονάσι*
*Καζούκι Κιταμούρα στο ρόλο του *Αρχηγού των Xiliens*
*Κάνε Κοσούγκι στο ρόλο του *Καζάμα*
*Κούμι Μιζούνο στο ρόλο της Ακίκο Ναμικάβα

## Ενδιαφέρουσες Πληροφορίες
*Αυτή είναι η πρώτη φορά από το Εισβολείς από το Διάστημα του 1968 που η Μόθρα είναι σύμμαχος του Γκοτζίλα.
*Σε μια σκηνή ο Γκοτζίλα πολεμάει τον Ανγκίρους, τον Ροντάν και τον Βασιλιά Καίσαρα. Αυτά τα τρία τέρατα ήταν σύμμαχοι του Γκοτζίλα στις πρώτες ταινίες της εποχής Showa (1954-1975) της σειράς Γκοτζίλα.
*Στο Εισβολείς από το Διάστημα η Μόθρα εμφανίζεται μόνο σε μορφή κάμπιας. Στο Γκοτζίλα: Ο Τελικός Πόλεμος η Μόθρα εμφανίζεται μόνο ως πεταλούδα.

## Εξωτερικοί σύνδεσμοι
*Godzilla: Final Wars στο Rotten Tomatoes
*Godzilla: Final Wars στο Allmovie
*Godzilla: Final Wars στο Wikizilla

## Παραπομπές


Κατηγορία:Ιαπωνικές ταινίες
Κατηγορία:Ταινίες του 2004
Κατηγορία:Ιαπωνόφωνες ταινίες
Κατηγορία:Ταινίες παραγωγής Toho
Κατηγορία:Αποκαλυπτικές ταινίες
Κατηγορία:Godzilla (ταινίες)
Κατηγορία:Ιαπωνικές ταινίες επιστημονικής φαντασίας
Κατηγορία:Ταινίες γυρισμένες στην Αριζόνα
Ιωάννης Λευίτης

Ο **Ιωάννης Λευίτης** (αναφέρεται στις πηγές και ως **Ιωάννης Λεβίδης**, 1881 - Αύγουστος 1972) ήταν πρωτοπόρος της γεωπονικής επιστήμης στην Πιερία, εθνοσύμβουλος Κατερίνης από τον Απρίλιο έως τον Νοέμβριο του 1944, δήμαρχος Κατερίνης το 1944. Επίσης, χρημάτισε επί μακρόν διευθυντής της Ενώσεως Γεωργικών Συνεταιρισμών της Κατερίνης. 

## Βιογραφία
Γιος ιερέα, καταγόταν από πατριαρχική οικογένεια της Τραπεζούντας (από το χωριό Κογκά, όπου είχαν φυτείες λεπτοκαρυάς) και σπούδασε Γεωπονία στο Πανεπιστήμιο των Αθηνών. Στη συνέχεια επιδόθηκε σε γεωργικές και κτηνοτροφικές επιχειρήσεις στον Καύκασο και επανήλθε στην Τραπεζούντα όταν ετέθη υπό ρωσική Κατοχή, όπου εργάστηκε ως αγρονόμος.  Το 1922 εγκαταστάθηκε στην Ελλάδα και εργάστηκε ως υπάλληλος του Εποικισμού. Έπειτα από τη διάλυση του τελευταίου κατέστησε το γεωπονικό του κλήρο στην Κατερίνη ως πρότυπο επιστημονικής καλλιέργειας. 

Υπήρξε διευθυντής της Ενώσεως Γεωργικών Συνεταιρισμών της Κατερίνης από την ίδρυσή της μέχρι την παραίτησή του, με σκοπό να πολιτευθεί με το κόμμα Δημοκρατική Ένωση του Παπαναστασίου στην εκλογική περιφέρεια Κατερίνης-Βεροίας-Ναούσης. Στις εκλογές του 1926 συγκέντρωσε 167 ψήφους και δεν εκλέχθηκε βουλευτής.
Επίσης, διετέλεσε αντιπρόσωπος της Ελληνικής Εταιρείας Λιπασμάτων.

Το 1944 υπηρέτησε ως Δήμαρχος Κατερίνης, διαδεχόμενος τον Αθανάσιο Βασιλειάδη. Ως δήμαρχος η θητεία του υπήρξε σύντομη, όμως στην κρίσιμη χρονική περίοδο κατάφερε να αποσοβήσει εντάσεις.

Τον διαδέχθηκε στη δημαρχία ο Χαράλαμπος Σιδηρόπουλος.

Ο Ιωάννης Λευίτης πέθανε σε ηλικία 91 ετών και κηδεύτηκε στις 3 Αυγούστου 1972 στη Θεσσαλονίκη. Σύζυγός του ήταν η Νίνα Λευίτου.

## Παραπομπές


Κατηγορία:Δήμαρχοι Κατερίνης
Κατηγορία:Έλληνες πολιτευτές
Χρήστος Κόρακας

Ο **Χρήστος Κόρακας** του Ανδρέα (1914  - 27 Σεπτεμβρίου 1971) ήταν Έλληνας δικηγόρος και πολιτικός. Υπηρέτησε ως βουλευτής στην επαρχία Ελασσόνος.

## Σταδιοδρομία
Ήταν γιος του Ανδρέα Κόρακα (γεννημένου το 1880) , ο οποίος εξελέγη βουλευτής Λαρίσης το 1915, το 1923 και το 1926 με το κόμμα Δημοκρατική Ένωσις που ίδρυσε ο Αλέξανδρος Παπαναστασίου. Στις εκλογές του 1952 εξελέγη βουλευτής Ελασσόνος με την ΕΠΕΚ και επανεκλέχθηκε βουλευτής Λαρίσης-Μαγνησίας στις εκλογές του 1956 με τον εκλογικό συνασπισμό Δημοκρατική Ένωση (ΦΙ.Δ.Ε). Ο Χρήστος Κόρακας άσκησε το επάγγελμα του δικηγόρου. Πέθανε το Σεπτέμβριο του 1971.

## Παραπομπές


Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Ελασσόνας
Κατηγορία:Βουλευτές Λάρισας
Κατηγορία:Βουλευτές Λαρίσης-Μαγνησίας
Κατηγορία:Έλληνες δικηγόροι του 20ού αιώνα
Σισαπάνγκμα

To **Σισαπάνγκμα** είναι η 14η υψηλότερη κορυφή του κόσμου και θεωρείται ως η ευκολότερη από τις 8000+ μ. κορυφές για ορειβασία. Βρίσκεται βόρεια του Κατμαντού, στη θιβετιανή πλευρά των Ιμαλαΐων. To ινδονεπαλεζικό όνομα της κορυφής είναι *Γκοσαϊτάν* που σημαίνει *ιερός τόπος*.

## Γεωγραφία
Το Σισαπάνγκμα βρίσκεται στο βόρειο κεντρικό Θιβέτ, πέντε χιλιόμετρα από τα σύνορα με το Νεπάλ. είναι η μόνη κορυφή 8.000 μ. που βρίκεται σε κινεζικό έδαφος. Είναι επίσης η υψηλότερη κορυφή του Γιουγκάλ Χιμάλ που συνδέεται και συχνά θεωρείται τμήμα του Λανγκτάνγκ Χιμάλ. Καθώς βρίσκεται στην ξηρή βόρεια πλευρά του ανάγλυφου των Ιμαλαΐων και μακριά από το ανάγλυφο του εδάφους του Νεπάλ, το ανάγλυφό του είναι λιγότερο κάθετο, από εκείνο που απαντάται συνήθως στις περισσοτερες κορυφές των Ιμαλαΐων.

Το Σισαπάνγκμα εκτός από την κύρια κορυφή του 8012 μέτρων στους τελευταίους κινεζικούς χάρτες άλλες πηγές αναφέρουν 8013 και 8027 μ) έχει δύο διακριτές μικρότερες κορυφές: την κεντρική ή μεσαία κορυφή (σύμφωνα με διαφορετικές πηγές 7999 μ, 8008 μ, 8013 μ) και τη δυτική κορυφή, 7950 ή 7966 μ.

## Παραπομπές


## Εξωτερικοί σύνδεσμοι

*Η κύρια σελίδα του Shisha Pangma στο Himalaya-Info.org
*Περιγραφή του Shisha Pangma στο Summitpost
*Το Shisha Pangma στο Peakware στο on www.8000ers.com
*Το Shisha Pangma στο everestnews.com, φωτοδιάγραμμα των διαδρομών της ΝΔ όψης
*himalaya-info.org πανοράματα από τις πλαγιές και την κορυφή του Shisha Pangma με ακριβείς εξηγήσεις. 

Κατηγορία:Ιμαλάια
Κατηγορία:Βουνά του Θιβέτ
Foals

Οι **Foals** είναι αγγλικό εναλλακτικό ροκ συγκρότημα με ίντι και ποστ-ροκ στοιχεία που δημιουργήθηκε τον Οκτώβριο του 2005 στην Οξφόρδη της Αγγλίας. Τραγουδιστής του συγκροτήματος είναι ο ελληνικής καταγωγής Γιάννης Φιλιππάκης.

## Αναγνώριση
Οι ζωντανές παρουσίες των Foals, τους έχουν καταξιώσει ως ένα από τα κορυφαία βρετανικά συγκροτήματα σε αυτόν τον τομέα. Μάλιστα το 2013 κέρδισαν το *Q Award for Best Live Act*, ενώ το 2011 και το 2013 ήταν υποψήφιοι στην αντίστοιχη κατηγορία των *NME Awards*.

## Μέλη του συγκροτήματος
* Γιάννης Φιλιππάκης – φωνητικά, ηλεκτρική κιθάρα, ντραμς
* Τζακ Μπέβαν – ντραμς, κρουστά
* Τζίμι Σμιθ – ρυθμική κιθάρα, πλήκτρα, δεύτερα φωνητικά
* Γουόλτερ Τζέρβερς – μπάσο, κρουστά, δεύτερα φωνητικά
* Έντγουιν Κόνγκριβ – πλήκτρα, δεύτερα φωνητικά

## Δισκογραφία
### Άλμπουμς

## Υποσημειώσεις


## Εξωτερικοί σύνδεσμοι

*  

Κατηγορία:Αγγλικά indie rock συγκροτήματα
Ισπανικός Στρατός Ξηράς

Ο **Ισπανικός Στρατός Ξηράς** (ισπανικά: Ejercito de Tierra) είναι οι δυνάμεις ξηράς των Ισπανικών Ενόπλων Δυνάμεων, οι οποίες έχουν καθήκοντα στρατιωτικών επιχειρήσεων στην ξηρά. Ο Ισπανικός Στρατός Ξηράς είναι ένας από τους αρχαιότερους στρατούς του κόσμου, καθώς χρονολογείται στα τέλη του 15<sup>ου</sup> αιώνα.

## Εξοπλισμός

### Όπλα
* Heckler & Koch USP - 9 mm πιστόλι 
* Heckler & Koch MP5 - 9 mm Υποπολυβόλο 
* HK G36E - 5.56 mm τουφέκι 
* Heckler & Koch G36KE και G36CE - 5.56 mm τουφέκι 
* MG3 - 7.62&nbsp;mm NATO μεσαίο πολυβόλο 
* HK MG4 - 5.56&nbsp;mm NATO|5.56&nbsp;mm ελαφρύ πολυβόλο
* Browning M2 HB - 12,70mm βαρύ πολυβόλο 
* SB LAG 40 εκτοξευτήρας χειροβομβίδων
* Instalaza Alhambra-DO χειροβομβίδα
* Instalaza Alcotan C-100 - 100mm αντιαρματικός εκτοξευτήρας χειροβομβίδων
* Instalaza C-90 CR (M3) - 90mm αντιαρματικός εκτοξευτήρας χειροβομβίδων
* Spike - αντιαρματικός εκτοξευτήρας πυραύλων
* Milan - αντιαρματικός εκτοξευτήρας πυραύλων
* Tow 2 - αντιαρματικός εκτοξευτήρας πυραύλων
*Barrett M95 - 12,7mm βαρύ σκοπευτικό όπλο
*Accuracy International Arctic Warfare - 7,62mm σκοπευτικό όπλο
* ECIA L65/60  60mm ελαφρύ ολμοβόλο
* ECIA L65/81 ολμοβόλο - 81mm μεσαίο ολμοβόλο
* ECIA L65/105 mortar - 105mm μεσαίο ολμοβόλο
* ECIA L65/120 mortar - 120mm βαρύ ολμοβόλο

### Οχήματα Μάχης
* 219 Leopardo 2E (A6) Κύριο άρμα μάχης
* 108 Leopard 2 A4 Κύριο άρμα μάχης 
* 84 VRC-105B1 Centauro Καταστροφέας Αρμάτων Μάχης
* 4 VCREC Centauro
* 356 Pizarro οχήματα μάχης πεζικού 
* 500+ M113 μεταφορικό προσωπικού 
* 648 BMR-M1 μεταφορικό προσωπικού  
* 135 VEC-M1 αναγνωριστικό 
* 90 TOM Bv206S ερπυστριοφόρα οχήματα
* 185 IVECO LMV Lince 4WD τακτικά οχήματα
* 100 RG-31 Mk5E Nyala (MRAP) 4WD τακτικά οχήματα
* 10 Cardom σύστημα απόκρουσης ολμοβόλων 
* 6 Husky 2G (ανίχνευσης ναρκών) 
* URO VAMTAC, οχήματα ανώμαλου εδάφους 4x4
* Santana Anibal, οχήματα ανώμαλου εδάφους 4x4
* Iveco Euro Cargo οχήματα ανώμαλου εδάφους
* Iveco M250W.37
* VEMPAR όχημα μεταφοράς φορτίου

### Πυροβολικό
* M109A5 - 155/39mm ολμοβόλο
* 155/52 APU SBT - 155/52mm ολμοβόλο
* L-118A1 - 105/37mm ελαφρύ ολμοβόλο
* OERLIKON 35mm  Αντιαεροπορικό πυροβόλο
* Raytheon MIM-23 HAWK - Πυραυλικό σύστημα Επιφανείας-Αέρος
* Raytheon MIM-104 Patriot - Πυραυλικό σύστημα Επιφανείας-Αέρος
* Roland - Πυραυλικό σύστημα Επιφανείας-Αέρος
* Skyguard-Aspide - Πυραυλικό σύστημα Επιφανείας-Αέρος
* NASAMS - Πυραυλικό σύστημα Επιφανείας-Αέρος
* MBDA SATCP Mistral missile - Αντιαεροπορικό πυραυλικό σύστημα

### Αεροσκάφη

### Μη Επανδρωμένα Αεροσκάφη
* 4 Siva UAV
* 4 IAI Searcher MK II J
* 27 RQ-11 Raven
* EADS Barracuda

## Εξωτερικοί σύνδεσμοι
* 

Ξηρας
Κατηγορία:Στρατός Ξηράς
Ευγένιος

Το όνομα **Ευγένιος** μπορεί να αναφέρεται:

*Ευγένιος (όνομα), της ορθόδοξης εκκλησίας που εορτάζεται στις 13 Δεκεμβρίου.
*Άγιος Ευγένιος άγιος της ορθόδοξης εκκλησίας από την Καππαδοκία (13 Δεκεμβρίου).

## Πρόσωπα της εκκλησίας
*Επίσκοπος Βυζαντίου Ευγένιος Α΄, 3ος αιώνας 
*Άγιος Ευγένιος ο Αιτωλός, 17ος αιώνας.
*Ευγένιος Β΄, πατριάρχης Κωνσταντινουπόλεως, 19ος αιώνας.
*Ευγένιος (επίσκοπος), αποσαφήνιση επισκόπων με το όνομα Ευγένιος.

## Πάπες
*Πάπας Ευγένιος Α΄, (7ος αιώνας).
*Πάπας Ευγένιος Β΄, (9ος αιώνας).
*Πάπας Ευγένιος Γ΄, (12ος αιώνας).
*Πάπας Ευγένιος Δ΄, (15ος αιώνας).

## Άλλα πρόσωπα
* Ευγένιος σφετεριστής αυτοκράτορας στο Δυτικό Ρωμαϊκό Κράτος (392-394).
* Ευγένιος (γραμματικός), Έλληνας γραμματικός και ποιητής, 6ος αιώνας.

## Σύγχρονη εποχή
* Αρχιεπίσκοπος Κρήτης Ευγένιος Β΄
Εδουάρδος Μάσον

Ο **Εδουάρδος Μάσον** (Edward Masson) (1799-1873) ήταν Σκώτος φιλέλληνας εκδότης, διανοούμενος και εκπαιδευτικός, αλλά και νομομαθής που υπηρέτησε ως ο πρώτος Εισαγγελέας του νεοσύστατου ελληνικού κράτους.

Ο Μάσον έφτασε στην Ελλάδα το 1824, έλαβε μέρος στην Ελληνική επανάσταση του 1821 και τα τελευταία έτη του Αγώνα διετέλεσε γραμματέας του διοικητή του ελληνικού επαναστατικού στόλου («Ελληνική Στολαρχία») λόρδου Κόχραν. Για τις υπηρεσίες του βραβεύτηκε από την ελληνική κυβέρνηση με το Αριστείο του Αγώνα και έλαβε τιμητικά τον βαθμό του «Λοχαγού της Φάλαγγας». Χάρις στην εξαιρετική φιλομάθειά του κατόρθωσε εντός τεσσάρων μηνών να μάθει τέλεια την ελληνική γλώσσα (ομιλία-γραφή) και διορίσθηκε καθηγητής φιλοσοφίας, πολιτικής οικονομίας και θεολογίας στο «Αλληλοδιδακτικό Σχολείο» του Ναυπλίου. Συνεργάσθηκε στενά με τον Θεόκλητο Φαρμακίδη. Στο Ναύπλιο εξέδιδε το 1838 τον «Παρατηρητή».

Μετά την άφιξη του Ιωάννη Καποδίστρια ο Μάσον τοποθετήθηκε ως μέλος του «Θαλασσίου Δικαστηρίου» και εν συνεχεία εργάσθηκε ως δικηγόρος. Ήταν ο συνήγορος του Γεωργίου Μαυρομιχάλη (ενός εκ των δυο δολοφόνων του Κυβερνήτη) . Επί Αντιβασιλείας πριν την ενηλικίωση του βασιλιά Όθωνα, ο Μάσον προήχθη σε γενικό εισαγγελέα και κλήθηκε να οργανώσει την νεότευκτη αυτή δικαστική υπηρεσία. Ήταν ο δημόσιος κατήγορος στη δίκη των αγωνιστών Θεόδ. Κολοκοτρώνη και Δημ. Πλαπούτα, ζητώντας τη θανατική τους καταδίκη για έσχατη προδοσία. Πήρε επίσης μέρος στη δίκη της «Φιλορθοδόξου Εταιρείας» που έγινε στην Αθήνα με κατηγορούμενους τους Νικηταρά, Γεώργιο Καποδίστρια και Ν. Ρενιέρη, ως συνήγορος υπεράσπισης. Στις 18 Δεκεμβρίου του 1840 προκάλεσε μεγάλη αναστάτωση στο ακροατήριο με τις αλλοπρόσαλλες αγορεύσεις του και λόγω της γενικής κατακραυγής που ξεσηκώθηκε σε βάρος του, φυγαδεύτηκε αφού πρώτα ένας φοιτητής της Νομικής ονόματι Κίμων Δάλας πυροβόλησε δυο φορές εναντίον του χωρίς να τον τραυματίσει.

Εν συνεχεία ο Μάσον θήτευσε σαν Αρεοπαγίτης, αλλά παραιτήθηκε γρήγορα από το αξίωμά του και μετέβη στην Ιρλανδία, όπου έγινε καθηγητής «Ελληνικής Εκκλησιαστικής Ιστορίας», ενώ εξέδωσε στην αγγλική και την ελληνική γλώσσα την εφημερίδα «Ελληνική Σημαία». Επέστρεψε στην Ελλάδα το 1865 και εξέδωσε το περιοδικό «Μνήμων» (1867), για να πεθάνει τελικά στην αφάνεια οκτώ χρόνια αργότερα και σε ηλικία 74 ετών. Η κόρη του Μπέσσυ Μάσον υπήρξε διευθύντρια του Παρθεναγωγείου της Πλάκας, ιδιοκτησίας της θείας της, Κ. Χιλλ.

## Πηγή
* Γιάννης Β. Ιωαννίδης, «Ο Σκωτσέζος που αναστάτωσε την Ελλάδα», περιοδικό «Ρομάντσο», τεύχος 2022 (15 Δεκεμβρίου 1981), σελίδα 24.

## Παραπομπές


Κατηγορία:Σκωτσέζοι
Κατηγορία:Φιλέλληνες
Κατηγορία:Αριστείο του Αγώνα
Τζον Βεν

Ο **Τζον Βεν** (, 4 Αυγούστου 1834 – 4 Απριλίου 1923) ήταν Άγγλος λογικολόγος και φιλόσοφος. Είναι γνωστός για τη σύλληψη του διαγράμματος Βεν, που χρησιμοποιείται σε πολλά επιστημονικά πεδία, περιλαμβανομένης της θεωρίας συνόλων, της θεωρίας πιθανοτήτων, της λογικής, της στατιστικής και της πληροφορικής.

## Ζωή και καριέρα
Ο Βεν γεννήθηκε στις 4 Αυγούστου του 1834 στο Κίνγκστον απόν Χαλ του Γιορκσάιρ, γιος της Μάρθα Σάικς και του Χένρι Βεν, εφημέριου στην ενορία του Ντράιπουλ. Η μητέρα του πέθανε όταν ήταν τριών. Στο οικογενειακό δένδρο του Βεν υπήρχαν πολλοί Ευαγγελικοί ιερείς και ακολούθησε την οικογενειακή παράδοση γινόμενος Αγγλικανός ιερέας. Χειροτονήθηκε το 1859 και υπηρέτησε αρχικά στην εκκλησία του Τσέσνατ στο Χερντφορντσάιρ και αργότερα στο Μορτλέικ του Σάρρεϋ. Η εκπαίδευση του έγινε με ιδιαίτερα μαθήματα μέχρι το 1853 που πήγε στο Κολέγιο Γκόνβιλ και Κιζ του Κέμπριτζ. Το 1857 πήρε το πτυχίο του στα μαθηματικά και έγινε μέλος του κολεγίου. Το 1862, επέστρεψε στο Κέμπριτζ σαν λέκτορας στην ηθική, ενώ μελέτησε και δίδαξε λογική και θεωρία πιθανοτήτων.

Το 1868 νυμφεύτηκε τη Σουζάνα Κάρνεγκι Έντμοστόουν, με την οποία απέκτησαν ένα γιο, τον Τζον Άρτσιμπαλντ Βεν.

Το 1883 παραιτήθηκε από τον κλήρο, έχοντας καταλήξει στο συμπέρασμα πως ο Αγγλικανισμός ήταν ασύμβατος με τις φιλοσοφικές του πεποιθήσεις. Την ίδια χρονιά έγινε μέλος της Βασιλικής Εταιρείας και διδάκτορας στο Κέμπριτζ. 

Πέθανε στις 4 Απριλίου του 1923 από άγνωστα αίτια

## Δημοσιεύσεις
Ο Βεν επιμελήθηκε το *Alumni Cantabrigienses* (*Αλάμναϊ Κανταμπρίτζιενσες*), ένα βιογραφικό λεξικό αποφοίτων του Κέμπριτζ, το οποίο συνεχίζει να ανανεώνεται ηλεκτρονικά. Άλλα έργα του είναι τα εξής:

* 
* 
* 
* . Two further editions were published
* 
* 
* 
* 

## Δείτε επίσης
* Διάγραμμα Βεν

## Σημειώσεις


## Παραπομπές

* 

* 

* 

* 

* 

* 

* 

* 

* 

* 

## Εξωτερικοί σύνδεσμοι

* Λήμμα για το ''Διάγραμμα Venn'' στo Βικιεπιστήμιο
* Μια βάση δεδομένων αποφοίτων του πανεπιστημίου Κέμπριτζ  (Στα αγγλικά)
* Αρχεία Βεν  (Στα αγγλικά)
* Επικήδειος για τον Βεν στους New York Times  (Στα αγγλικά)
* Πορτραίτο του Βεν από τον Τσαρλς Μπροκ, και ένας σύνδεσμος για ένα άλλο σάιτ σχετικό με τον Βεν

Κατηγορία:Άγγλοι μαθηματικοί
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Κατηγορία:Λογικολόγοι
Κατηγορία:Άγγλοι φιλόσοφοι
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Νήσος Γκράχαμ Μπελ

Η νήσος **Γκράχαμ Μπελ** (ρωσικά: *Остров Греэм-Белл*) είναι ρωσικό νησί στον Αρκτικό ωκεανό και ειδικότερα το τρίτο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζεμλιά Γκεόργκα (Γη του Πρίγκηπος Γεωργίου) και τη Γη του Βίλτσεκ. Έχει έκταση 1.557 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 509 μέτρων. Το νησί πήρε το όνομα του από τον Σκωτσέζο εφευρέτη, Αλεξάντερ Γκράχαμ Μπελ και διοικητικά ανήκει στην περιφέρεια Αρχάγγελσκ.

## Εξωτερικοί σύνδεσμοι
* 

Κατηγορία:Νησιά του Όμπλαστ του Αρχάγγελσκ
Βιβάρι Αργολίδας

Το **Βιβάρι** είναι παραθαλάσσιο χωριό του Δήμου Ναυπλιέων στην Αργολίδα. Σύμφωνα με την απογραφή του 2021, ο πληθυσμός του ανέρχεται στους 252 κατοίκους.

## Γενικά στοιχεία
Το Βιβάρι είναι κτισμένο σε υψόμετρο 10 μέτρων στα νοτιοδυτικά του Ναυπλίου και διαθέτει φυσικό και προστατευμένο λιμάνι που βρέχεται από τον Αργολικό κόλπο. Ο οικισμός αποτελεί δημοφιλή τουριστικό προορισμό και ως εκ τούτου η πλειοψηφία των κατοίκων του ασχολείται κατά κύριο λόγο με τα τουριστικά επαγγέλματα και σε μικρότερο βαθμό με την αγροτική παραγωγή. Κοντά στο Βιβάρι βρίσκονται λιμνοθάλασσα και οι παραλίες της Πλάκας και του Κονδυλίου. Η κεντρική εκκλησία του χωριού είναι αφιερωμένη στον Προφήτη Ηλία και κάθε χρόνο, κατά την παραμονή της γιορτής του, διοργανώνεται τοπικό πανηγύρι. Οι υπόλοιποι ναοί είναι αφιερωμένοι στην Παναγία Λεύκα και στον Άγιο Νικόλαο.

Διοικητικά  το Βιβάρι υπαγόταν μέχρι το 1997 στην κοινότητα Δρεπάνου της επαρχίας Ναυπλίου. Στη συνέχεια (πρόγραμμα ''Καποδίστριας'') αποτέλεσε μέχρι το 2010 τμήμα του δήμου Ασίνης και έκτοτε υπάγεται στην τοπική κοινότητα Δρεπάνου του καλλικρατικού Δήμου Ναυπλιέων.

## Απογραφές πληθυσμού
Ο οικισμός πρωτοαναγνωρίστηκε το 1920 και κατέγραψε ισχυρή αύξηση το 1928 ωστόσο το 1940 καταργήθηκε. Αναγνωρίστηκε ξανά το 1961 και έκτοτε έχει καταγράψει σημαντική πληθυσμιακή αύξηση. 

## Παραπομπές


## Εξωτερικοί σύνδεσμοι
*Βιβάρι

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων
Κατηγορία:Χωριά της Ελλάδας-επέκταση
Anaconda

To **Anaconda** είναι τραγούδι της Αμερικανίδας καλλιτέχνιδας Νίκι Μινάζ, από το τρίτο στούντιο άλμπουμ της, The Pink Print (2014). Κυκλοφόρησε στις 4 Αυγούστου 2014 από την Young Money Entertainment, Cash Money Records, και τη Republic Records ως το δεύτερο single από το δίσκο. Την παραγωγή του κομματιού αναλάβε ο Polow Da Don και Da Internz. Το εξώφυλλο του "Anaconda" συζητήθηκε πολύ στο Διαδίκτυο λόγω της αποκαλυπτικότητας του. Δέχθηκε γενικά θετικές κριτικές από τους κριτικούς μουσικής. Εμπορικά, το τραγούδι ήταν μια διεθνής επιτυχία φτάνοντας στο νούμερο 2 των Hot 100 των ΗΠΑ. Πέρασε οκτώ συνεχόμενες εβδομάδες στην πρώτη δεκάδα εκεί. Πήγε στο top ten στην Αυστραλία, τον Καναδά, την Ιρλανδία, τη Νέα Ζηλανδία και το Ηνωμένο Βασίλειο. 

Ένα συνοδευτικό βίντεο για το τραγούδι σκηνοθετημένο από τον Colin Tilley βγήκε στις 19 Αυγούστου 2014. Μετά την κυκλοφορία του βίντεο, έσπασε το ρεκόρ για τα περισσότερα views σε μία μέρα στο Youtube, με 19,6 εκ. που το κατείχε μέχρι τον προηγούμενο μήνα.  

Επίσης αναφέρεται πως το τραγούδι είναι μια διασκευή του τραγουδιού "Baby Got Back" του Sir Mix-a-Lot από το 1992.

## Παραπομπές

Κατηγορία:Τραγούδια της Νίκι Μινάζ
Κατηγορία:Τραγούδια του 2014
Κατηγορία:Singles του 2014
Κατηγορία:Singles της Republic Records